section_heading: Radnja priče
paragraph_text: Pokušaj atentata na Milesa (i eventualni kasniji pokušaj ubojstva njegovog oca Arala) propada, ali Miles se ne rješava klona niti ga predaje Barrayarskim vlastima. Objašnjava mu kako je on u skladu s Betanskim zakonima njegov brat, a prema Barrayarskoj tradiciji njegov mlađi brat bi trebao nositi ime Mark Pierre Vorkosigan. U zamjenu što je "Mark" pomogao Milesu da prevari Cetagandance, koji konačno počinju sumnjati da su Naismith i Vorkosigan jedna te ista osoba, Mark je oslobođen sa znatnom količinom novca, ali i pozivom da se vrati s Milesom na Barrayar i zauzme svoje mjesto koje mu po rođenju pripada. Naravno ako on to želi ili ako se usuđuje.